Varniškių šaltinis
55°25′47″š. pl. 25°57′07″r. ilg.﻿ / ﻿55.429841°š. pl. 25.952078°r. ilg.﻿ / 55.429841; 25.952078 Varniškių šaltinis – savivaldybės saugomas hidrologinis gamtos paveldo objektas Utenos rajone, Tauragnų seniūnijoje, ties Varniškėmis III. Šaltinis trykšta netoli Pliaušės upelio, dešiniajame krante (nutolęs apie 200 m), miške. Tarpumiškio pievos pakraštyje prie šaltinio pastatytas informacinis ženklas. Šaltinis unikalus tuo, kad prasideda vandens išplautoje nedidelėje dauboje (2,0x1,5 m), kurios dugne smėlis „verda“, kunkuliuoja, lyg dideliame puode. 2014 m. sutvarkyta aplinka prie šaltinio: krantai išgrįsti lauko akmenimis, padarytas patogus priėjimas tilteliu.